Dnes je pri množstve žiadostí o pôžičku už nevyhnutné a samozrejmé, že banka sa snaží zistiť všetky dostupné a detailné informácie o žiadateľovi. Snaží sa tak vyhnúť možným budúcim nepríjemnostiam. Pre zaistenie úplnosti týchto informácií sa využívajú práve registre dlžníkov, ktoré sú pravidelne aktualizované a vždy tak dokážu prinášať čerstvé informácie. Nezameriavajú sa iba na zbieranie negatívnych záznamov, no zhromažďujú aj informácie o klientoch platiacich svoje pôžičky a finančné záväzky včas. Práve títo dôveryhodnejší zákazníci majú oveľa väčšiu šancu a pravdepodobnosť, že so žiadosťou uspejú a úver získajú. Pre tých ľudí, ktorých záznamy v registri sú väčšinou negatívne slúži úverový register pomyselnú ochrannú ruku ochraňujúcu ich pred zvyšovaním svojej zadlženosti, preúverovania a prehlbovania problémov s plnením finančných záväzkov, ktoré neraz končia exekúciami a osobnými bankrotmi. Pre banky predstavuje úverový register zároveň efektívny nástroj na získanie konkrétnych a vždy aktuálnych údajov, ktoré pomáhajú pri rozhodovaní a znižovaní celkového rizika.